-attiecībā uz plānotajām summām no NextGenerationEU (NGEU) 2021. gadam pa programmām un budžeta pozīcijām, lai atspoguļotu to programmu juridisko pamatu pabeigšanas ietekmi, kuras gūs labumu no NGEU papildu finanšu līdzekļiem, tostarp REACT-EU;

-kas izriet no Komisijas 2021. gada 23. februārī pieņemtā priekšlikuma Padomes regulai, ar ko izveido kopuzņēmumus saskaņā ar pamatprogrammu “Apvārsnis Eiropa”, un kurā noteikti pilnvaru galvenie elementi un ieguldījums jauno Eiropas partnerību ES prioritāšu īstenošanā no 2021. gada;

2021. gada budžeta grozījuma Nr. 2 projekta (BGP) mērķis ir nodrošināt papildu finansējumu Covid-19 pandēmijas novēršanai, sagatavotībai pandēmijai un reaģēšanai uz to, kā ierosināts Komisijas paziņojumos par Veselības ārkārtas situāciju gatavības un reaģēšanas iestādes (HERA) inkubatoru, Covid-19: kopīgu ceļu uz drošu un ilgtspējīgu atkalatvēršanu un digitālajiem zaļajiem sertifikātiem, kā arī paredzēt rezervi Ārkārtas atbalsta instrumenta ietvaros, lai segtu potenciālo ietekmi uz budžetu, ko radīs papildu Eiropas iniciatīvas, kas saistītas ar reaģēšanu uz Covid-19. Turklāt BGP ievieš nepieciešamās tehniskās izmaiņas 2021. gada budžetā, kas izriet no politiskajām vienošanām, kuras panāktas par nozaru juridiskajiem pamatiem pēc daudzgadu finanšu shēmas (DFS) pieņemšanas 2020. gada decembrī, kā arī dažas korekcijas saistībā ar Ārējās darbības garantijas nodrošināšanu.

Ņemot vērā steidzamās vajadzības saistībā ar reaģēšanu uz Covid-19 2021. gadā, jo īpaši lai finansētu digitālo zaļo sertifikātu sagatavošanas darbus, pastiprinātu sekvencēšanu, izmantojot HERA inkubatoru, notekūdeņu monitoringu un specializētus RT-PĶR testus, Komisija ierosina izmantot šo budžeta grozījuma Nr. 2 projektu nolūkā palielināt Ārkārtas atbalsta instrumentu un ES ieguldījumu Eiropas Slimību profilakses un kontroles centram (ECDC) 2021. gadā par kopējo summu 216,2 miljoni EUR saistību apropriācijās un 208,1 miljons EUR maksājumu apropriācijās. Vienlaikus Komisija ir ierosinājusi budžeta lēmējinstitūcijas pārvietojumu 121,5 miljonu EUR apmērā no rezerves solidaritātei un palīdzībai ārkārtas gadījumos (SEAR), lai apmierinātu ESI un ECDC neatliekamās vajadzības. Summu sadalījums starp abiem budžeta instrumentiem ir atkarīgs no papildu finansējuma iegūšanas steidzamības. Šajā saistībā Komisija ir arī apzinājusi dažus līdzekļu pārdales avotus pašreizējā budžetā aptuveni 7,5 miljonu EUR apmērā. Kā norādīts turpmākajā tabulā, ar Covid-19 saistītā finansējuma kopsumma 2021. gadā ir 345,2 miljoni EUR.

Pēc Parlamenta un Padomes 2020. gada decembrī panāktās vienošanās par Kosmosa programmas regulu tiek ierosināts Eiropas Savienības Kosmosa programmas aģentūras (EUSPA) darbinieku skaita palielinājums, proti, 41 papildu štata vieta un 11 norīkoto valstu ekspertu amata vietas 2021. gadā, lai atvieglotu ES kosmosa programmas īstenošanu. Ar regulu, par kuru vienojās Parlaments un Padome, EUSPA ir noteikti būtiski papildu uzdevumi, tostarp attiecībā uz pakalpojumu nepārtrauktības garantēšanu un infrastruktūras un sistēmu, piemēram, Copernicus, Galileo/EGNOS un satelītsakaru, drošības nodrošināšanu. Ar to saistītie papildu budžeta līdzekļi tiks pārvietoti uz EUSPA no Kosmosa programmas budžeta pozīcijām, izmantojot Komisijas autonomu pārvietojumu pēc Kosmosa programmas regulas pieņemšanas.

ECDC jau ir izveidojis ārkārtas pamatlīgumu, kas ļauj it īpaši dalībvalstīm ar ierobežotu visa genoma sekvencēšanas spēju vai bez šādas spējas nosūtīt paraugus vienai vai vairākām komerciālām laboratorijām, ar kurām ECDC ir noslēdzis līgumu par sekvencēšanas veikšanu, un šim nolūkam ECDC savā pašreizējā budžetā ir spējis novirzīt summu 4 miljonu EUR apmērā. Lai šī spēja būtu plašāk pieejama visām dalībvalstīm, tiek ierosināts paplašināt ECDC pamatlīgumu, 2021. gadā palielinot ES ieguldījumu ECDC par kopējo summu 106 miljoni EUR saistību un maksājumu apropriācijās, no kuriem 60 miljoni EUR paredzēti šajā budžeta grozījuma projektā. Palielinātais ES ieguldījums ECDC tiks izmantots arī tam, lai segtu izmaksas saistībā ar sekvencēšanai paredzēto vīrusa paraugu transportēšanu, kā arī lai atbalstītu spēju veidošanu dalībvalstīs pirms Veselības ārkārtas situāciju gatavības un reaģēšanas iestādes (HERA) izveides.

Komisija ierosina piešķirt Eiropas Slimību profilakses un kontroles centram (ECDC) nozīmīgu lomu, lai stiprinātu dalībvalstu spēju atklāt un monitorēt jaunus SARS-CoV-2 vīrusu variantus (“sekvencēšana”). Panākot vīrusa genoma sekvencēšanu piecos procentos pozitīvo testu, būs vieglāk noteikt vīrusa variantus, pārraudzīt to izplatību visās populācijās un pārbaudīt to ietekmi uz pārnesamību. Turklāt ir svarīgi stiprināt pētniecību un datu apmaiņu par vīrusa variantiem.

Saistībā ar tiesību akta priekšlikumu par digitālajiem zaļajiem sertifikātiem Komisija ir konstatējusi, ka no programmas “Digitālā Eiropa” iespējams finansēt gada summu 3 miljonu EUR apmērā saistībā ar sistēmas darbību un uzturēšanu, tiklīdz būs stājies spēkā tās juridiskais pamats. No Komisijas prerogatīvās budžeta pozīcijas transporta jomā 2021. gadā (budžeta 02 20 04 01. postenis) ir darīta pieejama papildu summa 0,5 miljonu EUR apmērā Pasažieru lokalizācijas veidlapu datu apmaiņas platformas uzturēšanai.

Kopš tā laika vēl divi notikumi ir salīdzinoši nelielā mērā ietekmējuši uzdevumu deleģēšanu izpildaģentūrām. Pirmkārt, ar 2020. gada 11. decembrī panākto politisko vienošanos par pamatprogrammas “Apvārsnis Eiropa” iekšējo budžeta piešķīrumu ir mainīts apropriāciju un personāla sadalījums aģentūrām, kuras īsteno šo programmu, lai atspoguļotu ar to saistīto darba slodzi, neradot neto kopējo ietekmi. Otrkārt, no Komisijas 2021. gada 12. februāra lēmumiem izriet, ka uzdevumu deleģēšana tagad faktiski notiks 2021. gada 1. aprīlī, nevis iepriekš paredzētajā datumā, proti, 2021. gada 1. janvārī. Papildu darbinieku novēlotā pieņemšana darbā 2021. gadā rada ietaupījumus izpildaģentūrām aptuveni 8,3 miljonu EUR apmērā, kas samazina nepieciešamību attiecīgi palielināt izpildaģentūru darbības izmaksas, izmantojot šo budžeta grozījuma projektu.

Summas (EUR) Budžeta pozīcija Nosaukums Saistību apropriācijas Maksājumu apropriācijas 01 01 01 03 Citi pamatprogrammas “Apvārsnis Eiropa” pārvaldības izdevumi — netiešā pētniecība 2 009 364 2 009 364 02 01 30 01 Atbalsta izdevumi programmai “Digitālā Eiropa” 63 623 63 623 02 03 03 01 Eiropas Infrastruktūras savienošanas instruments (EISI) — Digitalizācija 318 317 318 317 02 20 04 02 Eiropas enerģētikas politikas un iekšējā enerģijas tirgus atbalsta aktivitātes 91 425 91 425 03 01 01 01 Atbalsta izdevumi par Vienotā tirgus programmu (t. sk. MVU) -102 485 -102 485 03 02 04 01 Augsta patērētāju tiesību aizsardzības un ražojumu drošuma līmeņa nodrošināšana 210 000 210 000 03 02 06 Cilvēka, dzīvnieku un augu veselības un dzīvnieku labturības nodrošināšana augstā līmenī 219 379 219 379 05 02 01 ERAF — darbības izdevumi 138 303 138 303 06 06 01 Programma EU4Health -4 508 102 -4 508 102 07 01 02 01 Atbalsta izdevumi programmai “Erasmus+” 889 025 889 025 07 05 01 Kultūra -308 653 -308 653 07 05 02 Media -573 212 -573 212 07 06 02 Veicināt pilsoņu iesaistīšanos un līdzdalību Savienības demokrātiskajā dzīvē -2 582 865 -2 582 865 08 01 03 01 Atbalsta izdevumi “Eiropas Jūrlietu un zivsaimniecības fondam” 7 038 7 038 09 01 01 01 Atbalsts Vides un klimata pasākumu programmas (LIFE) izdevumiem 183 656 183 656 20 01 02 01 Atlīdzība un pabalsti — Galvenais birojs un pārstāvniecības 406 337 406 337 Kopā -3 538 850 -3 538 850

Turklāt NGEU ieņēmumi 6 901 457 EUR apmērā ir piešķirti trīs izpildaģentūru (Eiropas Inovācijas padomes un MVU izpildaģentūras, Eiropas Klimata, infrastruktūras un vides izpildaģentūras un Eiropas Veselības un digitālās izpildaģentūras) atbalsta pozīcijām, lai segtu administratīvās izmaksas par NGEU ieguldījuma īstenošanu saskaņā ar pamatprogrammu “Apvārsnis Eiropa” 2021. gadā.

Budžeta pielikumā ir pieejamas arī atjauninātas budžeta piezīmes par attiecīgo izpildaģentūru administratīvā atbalsta pozīcijām, lai atspoguļotu NextGenerationEU (NGEU) papildu apropriācijas pamatprogrammai “Apvārsnis Eiropa”, kā izklāstīts Izpildaģentūru komitejai 2020. gada decembrī iesniegtajos dokumentos.

4.3.Ietekme uz cilvēkresursiem

Regulā Nr. 58/2003 ir noteikts, ka jebkurai uzdevumu deleģēšanai izpildaģentūrai jābūt rentablai un jāatbilst pareizas finanšu pārvaldības principam. Kā izklāstīts iepriekš, salīdzinājumā ar pieņēmumiem, kas izmantoti apstiprinātajā 2021. gada budžetā, izpildaģentūrām būs efektīvi jāpārvalda lielāks darbības apropriāciju finansējums. Tas nozīmē, ka, ieskaitot personālu, kas paredzēts īstenošanas uzdevumiem saistībā ar NGEU apropriācijām, 2021. gadā izpildaģentūrās būs papildu 26 pagaidu darbinieku amata vietas un 79 līgumdarbinieku amata vietas, t. i., 105 pilnslodzes ekvivalenti (PSE).

Lai nodrošinātu budžeta neitralitāti attiecībā uz administratīvajiem izdevumiem visā 2021.–2027. gada periodā, līdz ar programmu pārvaldības papildu uzdevumu deleģēšanu saistībā ar 2021.–2027. gada DFS Komisija samazinās savus cilvēkresursus, lai kompensētu izpildaģentūru papildu personālu. Tāpat attiecīgi tiks samazināti arī izdevumi, kas saistīti ar “iesaldētajām” amata vietām Komisijas štatu sarakstos, lai ņemtu vērā norīkojumus uz izpildaģentūrām.

Turpmākajā tabulā ir attēlots veids, kādā Komisija ierosina kompensēt papildu cilvēkresursus izpildaģentūrās visā 2021.–2027. gada periodā un konkrēti 2021. gadā.

Cilvēkresursu pieauguma kompensēšana izpildaģentūrās Cilvēkresursi (PSE) 2021. gads Cilvēkresursi (PSE) 2021.-2027. gads Cilvēkresursu palielinājums sešās izpildaģentūrās, kas izriet no turpmākas deleģēšanas salīdzinājumā ar atļauto līmeni 2020. gadā +445 +679 Cilvēkresursu samazinājums 7. izdevumu kategorijā, kas radies, deleģējot uzdevumus, kurus pašlaik pārvalda Komisija -31 -58 Cilvēkresursu samazinājums citās izdevumu kategorijās, kas radies, deleģējot uzdevumus, kurus pašlaik pārvalda Komisija -139 -368

2021. gadā Komisija ņems vērā ietekmi, ko rada uzdevumu deleģēšana izpildaģentūrām:

·7. izdevumu kategorija – Eiropas publiskā pārvalde:

-no Komisijas štatu saraksta tiks kompensētas 20 amata vietas, iesaldējot 16 amata vietas, lai ņemtu vērā papildu norīkojumus no Komisijas uz izpildaģentūrām, un veicot samazinājumu par četrām amata vietām. Turklāt 11 līgumdarbinieku amata vietas tiks atskaitītas no to ārštata darbinieku skaita, kuri tiek algoti no kopējā finansējuma;

-2021. gada budžetā attiecībā uz esošajā štatu sarakstā ietvertajām algām jau ir atspoguļota deleģēšanas paketes ietekme, jo attiecīgais samazinājums jau bija iekļauts grozījumu vēstulē Nr. 1/2021. Atbilstošās kopējā finansējuma administratīvās apropriācijas tagad tiks samazinātas par 0,45 miljoniem EUR.

·Netiešā pētniecība:

-no Komisijas netiešās pētniecības štatu saraksta tiks kompensētas 72 amata vietas, iesaldējot 48 amata vietas, lai ņemtu vērā papildu norīkojumus no Komisijas uz izpildaģentūrām, un veicot samazinājumu par 24 amata vietām. Papildus tam 57 līgumdarbinieku amata vietas tiks atskaitītas no to ārštata darbinieku skaita, kuri tiek algoti netiešās pētniecības ietvaros. Turklāt saistībā ar iepriekšējo deleģēšanas paketi tiks atbrīvotas 2 iesaldētās amata vietas pētniecības jomā un tādējādi atskaitītas no štatu saraksta;

-attiecīgās apropriācijas, kas paredzētas šo ierēdņu un ārštata darbinieku algām attiecīgajās netiešās pētniecības budžeta pozīcijās, tiks samazinātas attiecīgi par 6,9 miljoniem EUR un 2,4 miljoniem EUR, izmantojot Komisijas autonomus pārvietojumus.

·Tiešā pētniecība:

-no Komisijas tiešās pētniecības štatu saraksta tiks atskaitītas 10 amata vietas, attiecībā uz kuru nepieciešamā deleģēšanas paketes kompensēšana tiks pabeigta 2022. gadā.

Grozītie štatu saraksti ir iekļauti budžeta pielikumā.

5. Kopuzņēmumi